CELEX: 62019CN0767
Language: sk
Date: 2019-10-17 00:00:00
Title: Vec C-767/19: Žaloba podaná 17. októbra 2019 – Európska komisia/Belgické kráľovstvo

13.1.2020   
            
            
               SK
            
            
               Úradný vestník Európskej únie
            
            
               C 10/24
            
         
      Žaloba podaná 17. októbra 2019 – Európska komisia/Belgické kráľovstvo
      (Vec C-767/19)
      (2020/C 10/33)
      Jazyk konania: francúzština
      
         Účastníci konania
      
      
         Žalobkyňa: Európska komisia (v zastúpení: O. Beynet, Y. G. Marinova, splnomocnení zástupcovia)
      
         Žalované: Belgické kráľovstvo
      
         Návrhy žalobkyne
      
      
                  —
               
               
                  určil, že Belgické kráľovstvo si nesplnilo povinnosti, ktoré mu vyplývajú zo smernice Európskeho parlamentu a Rady 2009/72/ES z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES (1) a smernice Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (2) tým, že správne neprebralo:
                  
                              —
                           
                           
                              článok 9 ods. 1 písm. a) smerníc 2009/72/ES a 2009/73/ES,
                           
                        
                              —
                           
                           
                              článok 37 ods. 4 písm. a) a b) smernice 2009/72/ES a článok 41 ods. 4 písm. a) a b) smernice 2009/73/ES,
                           
                        
                              —
                           
                           
                              článok 37 ods. 6 písm. a) b) a c) a článok 37 ods. 9 smernice 2009/72/ES a článok 41 ods. 6 písm. a) b) a c) a článok 41 ods. 9 smernice 2009/73/ES,
                           
                        
                              —
                           
                           
                              článok 37 ods. 10 smernice 2009/72/ES a článok 41 ods. 10 smernice 2009/73/ES,
                           
                        
            
                  —
               
               
                  uložil Belgickému kráľovstvu povinnosť nahradiť trovy konania.
               
            
         Žalobné dôvody a hlavné tvrdenia
      
      Predmetom žaloby je nesprávne prebranie smerníc 2009/72/ES a 2009/73/ES tykajúcich sa vnútorného trhu s elektrinou a so zemným plynom, v Belgicku. Uvedené smernice obsahujú predovšetkým ustanovenia týkajúce sa účinného oddelenia prevádzky prenosových sústav elektriny a pozemného plynu na jednej strane od ťažobných a dodávateľských činností na druhej strane, aby sa predchádzalo nebezpečenstvám spočívajúcim v diskriminácií v ťažbe sústavy. Na dosiahnutie stanovených cieľov upravujú aj vznik nezávislých vnútroštátnych regulačných orgánov.
      Komisia sa domnieva, že smernice neboli v Belgickom kráľovstve dostatočne prebrané z dvoch podstatných hľadísk, a to z hľadiska úplného oddelenia vlastníctva a z hľadiska ustanovení týkajúcich sa právomocí a nezávislosti vnútroštátneho regulačného orgánu.
      
         (1)  Ú. v. EÚ L 211, 2009, s. 55.
      
         (2)  Ú. v. EÚ L 211, 2009, s. 94.